L 118/18
LT
Europos Sąjungos oficialusis leidinys
2022 4 20
(16)
Reglamento (ES) Nr.
649/2012 I priedo 3 dalies įrašas, skirtas komerciniam oktabromdifenileteriui, taip pat apima į to reglamento I priedo 1 ir 2 dalyse pateiktus sąrašus įtrauktą medžiagą oktabromdifenileterį.
Todėl oktabromdife­ nileteris turėtų būti išbrauktas iš Reglamento (ES) Nr.
649/2012 I priedo 1 ir 2 dalyse pateiktų cheminių medžiagų sąrašų;
(17)
2019 m. balandžio 29 d. – gegužės 10 d. vykusiame devintajame susitikime Stokholmo konvencijos dėl patvariųjų organinių teršalų (toliau – Stokholmo konvencija) šalių konferencija nusprendė į tos konvencijos A priedą įtraukti medžiagą dikofolį.
Dėl šios priežasties ta medžiaga buvo įtraukta į Reglamento (ES) 2019/1021 I priedo A dalį, taigi ji turėtų būti įtraukta į Reglamento (ES) Nr.
649/2012 V priedo 1 dalyje pateiktą cheminių medžiagų sąrašą.
Įtraukus medžiagą į Reglamento (ES) Nr.
649/2012 V priedo 1 dalyje pateiktą sąrašą, ją draudžiama eksportuoti be jokių išimčių, todėl dikofoliui skirtas įrašas to reglamento I priedo 1 ir 2 dalyse pateiktuose sąrašuose nebereikalingas ir turėtų būti išbrauktas;
(18)
2019 m. balandžio 29 d. – gegužės 10 d. vykusiame devintajame susitikime Stokholmo konvencijos šalių konferencija nusprendė įtraukti medžiagą perfluoroktano rūgštį (PFOA), jos druskas ir PFOA giminingus junginius į tos konvencijos A priedą su tam tikromis išimtimis, o šalys buvo įpareigotos uždrausti eksportuoti gaisro gesinimo putas, kurių sudėtyje yra tų cheminių medžiagų.
Dėl šios priežasties perfluoroktano rūgštis (PFOA), jos druskos ir PFOA giminingi junginiai buvo įtraukti į Reglamento (ES) 2019/1021 I priedo A dalį, taigi dėl to, kad jų būna gaisro gesinimo putų sudėtyje, jie turėtų būti įtraukti į Reglamento (ES) Nr.
649/2012 V priedo 1 dalyje pateiktą cheminių medžiagų sąrašą;
(19)
2015 m. gegužės 4–15 d. vykusiame septintajame susitikime Stokholmo konvencijos šalių konferencija nusprendė į tos konvencijos A priedą įtraukti medžiagas pentachlorfenolį, jo druskas ir esterius Dėl šios priežasties tos medžiagos buvo įtrauktos į Reglamento (ES) 2019/1021 I priedo A dalį, taigi jos turėtų būti įtrauktos į Reglamento (ES) Nr.
649/2012 V priedo 1 dalyje pateiktą cheminių medžiagų sąrašą;
(20)
2009 m. gegužės 4–8 d. vykusiame ketvirtajame susitikime Stokholmo konvencijos šalių konferencija nusprendė į tos konvencijos B priedą įtraukti medžiagas perfluoroktano sulfonrūgštį (PFOS), jos druskas ir perfluoroktano sulfonilfluoridą.
Vėliau šis įrašas buvo iš dalies pakeistas 2019 m.
Sprendimu SC-9/4.
Tos medžiagos yra įtrauktos į Reglamento (ES) 2019/1021 I priedo A dalį, todėl jos turėtų būti įtrauktos į Reglamento (ES) Nr.
649/2012 V priedo 1 dalyje pateiktą cheminių medžiagų sąrašą;
(21)
Reglamento (ES) Nr.
649/2012 V priedo 1 dalyje yra įrašas apie iš dalies arba vien tik iš perdirbtų medžiagų arba iš pakartotiniam naudojimui paruoštų atliekų medžiagų pagamintus gaminius, kuriuose tetrabromdifenileterio, pentabromdifenileterio, heksabromdifenileterio arba heptabromdifenileterio koncentracija yra 0,1 % masės arba didesnė.
Tas įrašas pagrįstas Europos Parlamento ir Tarybos reglamente (EB) Nr. 850/2004 (24) nustatytu ribojimu.
Su šiomis medžiagomis susijusios nuostatos buvo iš dalies pakeistos Reglamentu (ES) 2019/1021, kuriuo sumažinama leidžiama koncentracija gaminiuose ir į polibromintųjų difenileterių sąrašą įtraukiamas dekabromdife­ nileteris.
Šie pakeitimai turėtų atsispindėti Reglamento (ES) Nr.
649/2012 V priedo 1 dalyje;
(22)
Reglamentu (ES) 2017/852 draudžiama eksportuoti gyvsidabrį, tam tikrus metalinio gyvsidabrio mišinius su kitomis medžiagomis, tam tikrus gyvsidabrio junginius ir tam tikrus produktus, kurių sudėtyje yra gyvsidabrio.
Šie eksporto draudimai turėtų atsispindėti Reglamento (ES) Nr.
649/2012 V priedo 2 dalyje;
(23)
pagal Reglamento (ES) Nr.
649/2012 14 straipsnio 2 dalį reikalaujama, kad Komisija, atsižvelgdama į bet kokius Pasaulio muitinių organizacijos suderintos sistemos nomenklatūros arba Europos Sąjungos kombinuotosios nomenklatūros pakeitimus, patikslintų kiekvienos į to reglamento I priedą įtrauktos cheminės medžiagos klasifikavimą.
Nuo tada, kai cheminės medžiagos buvo įtrauktos į Reglamento (ES) Nr.
649/2012 I priedą, kai kurių cheminių medžiagų klasifikavimas Europos Sąjungos kombinuotojoje nomenklatūroje pasikeitė.
Tie pokyčiai turėtų atsispindėti tame priede;
(24) 2004 m. balandžio 29 d. Europos Parlamento ir Tarybos reglamentas (EB) Nr. 850/2004 dėl patvariųjų organinių teršalų ir iš dalies keičiantis Direktyvą 79/117/EEB (OL L 158, 2004 4 30, p. 7).